**Zmluva o dielo**

č. 102/2022/ÚHA

uzatvorená podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“)

(ďalej ako „zmluva“)

**Objednávateľ: MESTO NITRA**

sídlo: Štefánikova tr. 60, 950 06 Nitra

štatutárny zástupca: Marek Hattas, primátor

právna forma: mesto

IČO: 00 308 307

DIČ: 202 110 2853

IČ DPH: SK 202 110 2853

bankové spojenie: Slovenská sporiteľňa, a.s.

IBAN: SK0409000000005028001139

 (ďalej len „ objednávateľ“)

a

**Zhotoviteľ:**

sídlo:

štatutárny zástupca:

právna forma:

IČO:

DIČ:

IČ DPH:

bankové spojenie:

IBAN:

 (ďalej len „zhotoviteľ“ a spolu s objednávateľom ako „zmluvné strany“)

**Článok I.**

**Úvodné ustanovenia**

 Táto zmluva sa uzatvára ako výsledok verejného obstarávania s primeraným využitím ust. § 119 a nasled. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), a to zákazka s nízkou hodnotou na dodanie tovaru na predmet: **„Revitalizácia verejných priestranstiev sídliska Diely v Nitre - Medziblok 1“** uskutočnenej v zmysle podľa § 117 zákona o verejnom obstarávaní.

**Článok II.**

**Predmet zmluvy**

1. Zhotoviteľ sa zaväzuje, že v rozsahu súťažných podmienok a podmienok dohodnutých v priamom rokovacom konaní nadväzujúcom na architektonickú súťaž návrhov, ako aj v súlade s obsahom jej príloh a za podmienok dohodnutých v tejto zmluve (ďalej len „zmluva“) vypracuje vo vlastnom mene, na vlastnú zodpovednosť pre objednávateľa a odovzdá objednávateľovi nasledujúci predmet zmluvy:
2. dopracovanú urbanisticko-krajinársku štúdiu – pričom ide o dopracovanie súťažného návrhu a vypracovanie predmetnej dokumentácie k urbanistickému riešeniu revitalizácie verejných priestranstiev, ako aj vhodného umiestnenia prvkov drobnej architektúry, v súlade s podmienkami dohodnutými v priamom rokovacom konaní,
3. objednávateľom schválená projektová dokumentácia pre územné rozhodnutie spolu s podaním žiadosti o územné rozhodnutie - *zahŕňa sprievodnú správu, výkresy a doklady, zapracované pokyny a pripomienky objednávateľa a príslušné stanoviská dotknutých orgánov,*
4. objednávateľom schválená projektová dokumentácia pre vydanie stavebného povolenia s podaním žiadosti o stavebné povolenie - *zahŕňa sprievodnú správu, výkresy a doklady, zapracované pokyny a pripomienky objednávateľa, príslušné stanoviská dotknutých orgánov, plán organizácie výstavby, výkaz výmer a rozpočet stavby,*
5. kompletná projektová dokumentácia overená príslušným stavebným úradom spolu so všetkými prílohami a podkladmi,
6. odborný autorský dozor podľa Čl. VIII tejto zmluvy.

Výsledkom činnosti zhotoviteľa podľa tohto odseku, tohto článku, tejto zmluvy je kompletná projektová dokumentácia pre realizáciu stavby – „**Lokálne centrum Diely“** a to finálna a overená verzia projektovej dokumentácie s príslušnými povoleniami, schválená stavebným úradom a odovzdaná v zmysle tejto zmluvy(ďalej len „dielo“ alebo „predmet zmluvy“, jednotlivé časti predmetu tejto zmluvy sa následne označujú ako predmet zmluvy s pridruženým písm. pododseku podľa Čl. II ods. 1 tejto zmluvy).

1. Zhotoviteľ sa zaväzuje predmet zmluvy zhotoviť sám, riadne, s odbornou starostlivosťou, v súlade s platnými právnymi predpismi predovšetkým však v súlade s vyhláškou Ministerstva životného prostredia Slovenskej republiky č. 453/2000 Z. z. ktorou sa vykonávajú niektoré ustanovenia stavebného zákona a v čase dohodnutom v Čl. III tejto zmluvy, objednávateľovi predmet zmluvy odovzdať.
2. Objednávateľ sa za odovzdané dielo zaväzuje vyplatiť cenu vo výške a spôsobom dohodnutým v Čl. IV tejto zmluvy.
3. Zhotoviteľ je povinný počas spracovávania predmetu zmluvy vykonať inžiniersku činnosť v rozsahu zabezpečenia súhlasných stanovísk dotknutých orgánov, ako aj inej odbornej činnosti súvisiacej s predmetom zmluvy, nevyhnutnej k vydaniu právoplatného stavebného povolenia. Zhotoviteľ sa zároveň zaväzuje zúčastňovať sa konzultačných stretnutí s objednávateľom podľa potrieb objednávateľa, nie však menej ako v rozsahu troch (3) stretnutí pre celý predmetu zmluvy (ďalej aj ako „kontrolné dni“). Výstupy z týchto konzultačných stretnutí sú pri ďalšom postupe prác pre zhotoviteľa záväzné.
4. Zhotoviteľ bude objednávateľovi poskytovať inžiniersku činnosť tak, aby bol dosiahnutý zámer uvedený v odseku 4 tohto článku tejto zmluvy, pričom vo vydaných rozhodnutiach/povoleniach bude ako žiadateľ/stavebník uvedený objednávateľ. Na tento účel udelí objednávateľ zhotoviteľovi plnú moc na vykonanie právnych úkonov vo veci podania žiadosti o vydanie predmetných povolení v mene mesta Nitra.
5. Pri vypracovaní predmetu zmluvy bude zhotoviteľ dodržiavať všetky ustanovenia tejto zmluvy a bude sa riadiť východiskovými podkladmi objednávateľa odovzdanými ku dňu uzatvorenia tejto zmluvy ako aj požiadavkami a pripomienkami objednávateľa, súťažnými podkladmi a ich prílohami k predmetnej zákazke, podmienkami dohodnutými v priamom rokovacom konaní, záznamami z kontrolných dní, ako aj vyjadreniami správcov inžinierskych sietí a dotknutých orgánov štátnej správy.
6. Predmet zmluvy musí byť spracovaný v súlade so *zákonom č. 50/1976 Zb. o územnom plánovaní a stavebnom poriadku* (Stavebný zákon) v znení neskorších predpisov (ďalej ako „stavebný zákon“) ako aj ostatnými právnymi predpismi platnými na území Slovenskej republiky. Zhotoviteľ zodpovedá za dodržanie všetkých právnych predpisov a nariadení, súvisiacich s predmetom zmluvy
7. Zhotoviteľ sa zaväzuje, že oprávnené pripomienky a požiadavky dotknutých orgánov štátnej správy, správcov inžinierskych sietí prerokuje s objednávateľom bez zbytočného odkladu ako sa o nich dozvie a následne po vyjadrení objednávateľa tieto zapracuje do predmetu zmluvy, ak v konkrétnom prípade nedôjde k inej dohode zmluvných strán tak, aby bol dodržaný termín plnenia podľa Čl. III tejto zmluvy.
8. Zhotoviteľ si je vedomí zámeru objednávateľa k postupnej realizácií projektu a jeho rozvrhnutia do jednotlivých realizačných etáp / stavebných objektov (ďalej aj ako „investičný zámer“), čomu je predmet zmluvy prispôsobený.
9. Súčasťou diela je vypracovanie plánu organizácie realizácie diela, návrhu plánu užívania diela, náklady na realizáciu diela – rozpočet a výkaz výmer pre jednotlivé položky realizácie.
10. Rozsah diela je uvedený v súťažných podmienkach ako aj ich prílohách, pričom špecifikácia predmetu zákazky, zadanie a iné požiadavky objednávateľa na zhotovované dielo, predstavujú kvalitatívne požiadavky objednávateľa na dodané dielo.
11. Predmet zmluvy odovzdá zhotoviteľ objednávateľovi podľa Čl. III ods. 1 tejto zmluvy, v súlade s ostatnými ustanoveniami a podmienkami uvedenými v tejto zmluve.
12. Zhotoviteľovi sa odporúča prezrieť si miesto, kde sa má dielo realizovať pred začatím realizácie diela a za týmto účelom si od objednávateľa vyžiadať všetky potrebné podklady a informácie, ktoré súvisia s realizáciou diela a zároveň je objednávateľ povinný jemu dostupné informácie zhotoviteľovi poskytnúť.
13. Objednávateľ sa zaväzuje, že riadne a včas dokončený predmet zmluvy prevezme, zaplatí za jeho zhotovenie dohodnutú cenu podľa Čl. IV tejto zmluvy a poskytne zhotoviteľovi dohodnutú súčinnosť.
14. Zhotoviteľ je povinný spolupracovať s objednávateľom pri procese výberového konania na dodávateľa stavebného diela v zmysle Čl. VIII a Čl. XII tejto zmluvy.

**Článok III.**

**Termíny a**

**čas plnenia predmetu zmluvy**

1. Zhotoviteľ sa zaväzuje, že vypracuje a dodá predmet zmluvy dohodnutý v Čl. II tejto zmluvy v týchto termínoch:
	* 1. predmet zmluvy v rozsahu podľa Článku II ods. 1 píms. a), do 14 kalendárnych dní odo dňa účinnosti tejto zmluvy
		2. predmet zmluvy v rozsahu podľa Článku II ods. 1 píms. b) spolu so záväznými stanoviskami dotknutých orgánov ako aj zapracovanými pripomienkami a požiadavkami objednávateľa ako aj stavebného úradu, najneskôr do 60 dní odo dňa doručenia písomnej výzvy na dopracovanie predmetu zmluvy v rozsahu podľa Článku II ods. 1 píms. b),
		3. predmet zmluvy v rozsahu podľa Článku II ods. 1 píms. c) overená príslušným stavebným úradom, spolu so všetkými podkladmi a prílohami, najneskôr do 30 dní odo dňa doručenia písomnej výzvy na dopracovanie predmetu zmluvy v rozsahu podľa Článku II ods. 1 píms. c),
		4. predmet zmluvy podľa Článku II ods. 1 písm. d) v rozsahu podľa Čl. VIII tejto zmluvy vykonáva priebežne, počas celej realizácie projektu a to podľa potreby stavebníka, z vlastnej iniciatívy a/alebo na vyzvanie objednávateľom, čo končí úspešným kolaudačným konaním stavby pre ktorú je predmet zmluvy určený.
2. Dodržanie dohodnutých termínov podľa ods. 1 tohto článku tejto zmluvy je závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením povinností dodať predmet zmluvy v dohodnutom termíne. Toto dojednanie sa netýka záväzných vyjadrení a/alebo súhlasu dotknutých orgánov a iných subjektov.
3. Predmet plnenia podľa Čl. II ods. 1 písm. a) tejto zmluvy je splnený riadnym vypracovaním a odovzdaním predmetu zmluvy a) spolu s príslušnou dokumentáciou objednávateľovi v elektronickej podobe. Odovzdaním predmetu zmluvy a) sa rozumie písomný súhlas objednávateľa s odovzdanou štúdiou vypracovanou v zmysle Čl. II ods. 1 písm. a) tejto zmluvy.
4. Predmet plnenia podľa Čl. II ods. 1 písm. b) tejto zmluvy je splnený riadnym vypracovaním a podaním ohlásenia k predmetu zmluvy b) na príslušnom stavebnom úrade. Potvrdenie o podaní ohlásenia na predmet zmluvy b) sa rozumie zaevidované podanie na vecne a miestne príslušnom správnom orgáne, ktorého potvrdenú kópiu odovzdá zhotoviteľ bezodkladne objednávateľovi.
5. Predmet plnenia podľa Čl. II ods. 1 písm. c) tejto zmluvy je splnený riadnym a včasným odovzdaním overenej dokumentácie Prílohami predmetu zmluvy c) bude aj rozpočet vrátane výkaz výmeru spolu so všetkými podklady, vyjadrenia a záväznými stanoviskami, ktoré pre objednávateľa zhotoviteľ obstaral. Potvrdenie o podaní ohlásenia na predmet zmluvy c) sa rozumie zaevidované podanie na vecne a miestne príslušnom správnom orgáne, ktorého potvrdenú kópiu odovzdá zhotoviteľ bezodkladne objednávateľovi.
6. Predmet plnenia podľa Čl. II ods. 1 písm. d) predstavuje predstavuje kompletná overená dokumentácia podľa predmetu zmluvy b) a c) spolu z originálmi všetkých súhlasov a stanovísk, ktoré zhotoviteľ pre objednávateľa zabezpečil. Objednávateľovi, bude odovzdaná v počte a forme podľa podmienok uvedených v ods. 7 písm. b) toho článku tejto zmluvy. O prevzatí
7. Predmet zmluvy uvedený v Čl. II ods. 1 tejto zmluvy bude vypracovaný v slovenskom jazyku a s príslušnou odbornosťou. Objednávateľ vyžaduje odovzdať predmet zmluvy podľa odseku 1 tohto článku tejto zmluvy v rozsahu:
8. predmet zmluvy a) bude odovzdaný v elektronickej podobe, jeho súčasťou budú:

- sprievodná správa (PDF)

- situácia (PDF), vrátane predpokladaného riešenia prvkov drobnej architektúry

- vizualizácia (PDF/JPG), minimálne 2 kusy (rozdielne zábery)

1. predmet zmluvy b) a d) bude odovzdaný v tlačenej podobe a/alebo na vhodných nosičoch a to:

- projektovú dokumentáciu v tlačenej (papierovej) forme v počte 6 kompletných paré/rovnopis (výkresová a textová časť),

- digitálne spracovanie na CD nosiči 1ks,

­ výkresovú časť v elektronickej forme, podľa pokynov objednávateľa,

* originály vydaných rozhodnutí, záväzných vyjadrení a stanovísk, ktoré zhotoviteľ zvýskal za účelom predmetu zmluvy.

**Článok IV.**

**Cena za predmet zmluvy**

1. Cena za predmet zmluvy podľa Čl. II ods. 1 tejto zmluvy, t. j. celková cena diela je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov je konečná a predstavuje sumu: ................ € (slovom ..................... euro a ................... eurocentov) vrátane DPH.
2. Zhotoviteľ je platcom DPH.
3. Cena bude zhotoviteľovi vyplácaná postupne za príslušnú časť predmetu zmluvy a to:
4. Cena za predmet zmluvy podľa Čl. II ods. 1 písm. a) vo výške .................€ (slovom: ................) vrátane DPH.
5. Cena za predmet zmluvy podľa Čl. II ods. 1 písm. b) až d) vo výške ....................... € (slovom: ................) vrátane DPH.
6. Cena za predmet zmluvy podľa Čl. II ods. 1 písm. e) vo výške ......................... € (slovom: ................) vrátane DPH.
7. Vyplatenie jednotlivých častí ceny podľa ods. 3 tohto článku tejto zmluvy podlieha preukázateľnému splneniu povinností na strane zhotoviteľa, predovšetkým však dodržanie termínov a povinností podľa Čl. III a Čl. VIII tejto zmluvy, ako aj vyrovnania všetkých pohľadávok (t.j. zodpovednosť za škodu, zmluvné pokuty a iné), ktoré by v priebehu činnosti zhotoviteľa mohli zmluvným stranám vzniknúť.

**Článok V.**

**Platobné podmienky**

1. Podkladom pre úhradu ceny za zhotovenie diela podľa Článku IV tejto zmluvy je faktúra vystavená zhotoviteľom po odovzdaní príslušnej časti predmetu zmluvy.
2. Zhotoviteľ bude oprávnený fakturovať cenu plnenia v troch častiach nasledovne:
* cenu za dodanie predmetu zmluvy a) bude fakturovať až po potvrdení o schválený a odovzdaní plnenia podľa Článku III ods. 3 tejto zmluvy,
* cenu za dodanie predmetu zmluvy b) až d) bude fakturovať až po potvrdení o prevzatí overenej dokumentácie podľa Čl. III ods. 6 tejto zmluvy,
* cenu za dodanie predmetu zmluvy e) bude fakturovať až po dokončení stavby a splnení podmienok podľa Čl. VIII tejto zmluvy

na základepodpísaného preberacieho protokolu/preberacích protokolov, ktorým/ktorými bude konštatované, že dielo bolo odovzdané a nevykazuje žiadne vady a nedostatky, resp. nedorobky a súčasne bude konštatované, že inžinierska činnosť bola ukončená vydaním príslušného súhlasu/povolenia.

1. Faktúra musí obsahovať všetky náležitosti daňového dokladu podľa zákona č. 431/2002 Z. z. o účtovníctve v znení neskorších predpisov. Prílohou faktúry musia byť odovzdávacie protokoly/potvrdenia uvedené v odseku 2 tohto článku tejto zmluvy, podpísané oboma zmluvnými stranami ak táto zmluva nestanovuje inak.
2. V prípade, že faktúra nebude obsahovať predpísané náležitosti, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi.
3. Splatnosť faktúry je 14 dní odo dňa doručenia faktúry objednávateľovi.

**Článok VI.**

 **Zodpovednosť za vady a záruka**

1. Zhotoviteľ zodpovedá za to, že predmet tejto zmluvy je zhotovený podľa tejto zmluvy, odborne spôsobilými osobami, v súlade s právnymi predpismi vzťahujúcimi sa na predmet zmluvy, že bude mať vlastnosti dojednané v tejto zmluve a dokumentoch, na ktoré sa táto zmluva pri stanovení kvalitatívnych podmienok diela odkazuje, bude spôsobilý na dohodnutý účel a bude odovzdaný objednávateľovi na technických nosičoch, ktoré svojou kvalitou zodpovedajú významu a charakteru diela. Zákonná zodpovednosť za vady v trvaní 5 rokov od protokolárneho odovzdania a prevzatia platí popri záručnej zodpovednosti za vady.
2. Zároveň zhotoviteľ zodpovedá aj za to, že predmet zmluvy je zhotovený tak, že na jeho základe je možné realizovať stavebné dielo pri dodržaní výkazu výmer, ktorý je súčasťou diela. Za vadu diela sa považuje každá zmena výkazu výmer zrealizovaná po odovzdaní a prevzatí diela a uhradení príslušnej časti ceny diela, ktorá má za následok navýšenia rozpočtu. Táto zodpovednosť je dohodnutá ako objektívna zodpovednosť zhotoviteľa. Ak však zmena výkazu výmer bude odôvodnená nepredvídateľnými okolnosťami, nepovažuje sa to za vadu diela.
3. Zhotoviteľ zodpovedá za vady, ktoré má dielo v čase jej odovzdania objednávateľovi. Za vady vzniknuté po odovzdaní zodpovedá vtedy, ak boli spôsobené porušením jeho povinností a nedodržaním platných právnych predpisov a noriem.
4. Zhotoviteľ vypracuje dielo vo vlastnom mene a na vlastnú zodpovednosť a zároveň vyhlasuje, že má oprávnenie na všetky činnosti za účelom realizácie diela v zmysle zákona Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov alebo rovnocenné oprávnenie podľa právneho poriadku EÚ, ktoré je akceptovateľné právnym poriadkom SR. Zhotoviteľ je povinný na vyžiadanie objednávateľa toto oprávnenie predložiť k nahliadnutiu. V prípade spracovania časti predmetu zmluvy v subdodávke zhotoviteľ zároveň ručí za to, že subdodávatelia budú mať rovnako všetky potrebné oprávnenia a je povinný na požiadanie objednávateľa predložiť aj oprávnenie konkrétnych subdodávateľov k nahliadnutiu objednávateľovi.
5. Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom ak zhotoviteľ ani pri vynaložení odbornej starostlivosti nemohol zistiť ich nevhodnosť, alebo na ne objednávateľa upozornil a objednávateľ na ich použití trval.
6. Reklamáciu vady diela je objednávateľ povinný uplatniť u zhotoviteľa bezodkladne po zistení vady v písomnej forme.
7. Zhotoviteľ sa zaväzuje začať s odstraňovaním vád diela ihneď, najneskôr však do 7 dní odo dňa prijatia písomnej reklamácie a vady odstrániť v čo najkratšom čase, t. j. najneskôr do 15 dní, ak strany písomne nedohodnú dlhšiu lehotu.
8. Zhotoviteľ vyhlasuje, že je poistený pre prípad zodpovednosti za škodu spôsobenú jeho činnosťou. Doklad o poistení objednávateľovi na vyžiadanie predloží.
9. Porušenie Čl. VI sa považuje za podstatné porušenie zmluvy.

**Článok VII.**

**Zmluvné pokuty a náhrada škody**

1. Zmluvné strany sa dohodli, že zmluvné sankcie v zmysle jednotlivých odsekov tohto článku tejto zmluvy budú uplatnené vystavením samostatných faktúr stranou oprávnenou so splatnosťou 14 dní od ich vystavenia.
2. V prípade, že zhotoviteľ nedodá predmet zmluvy v termíne podľa Čl. III tejto zmluvy objednávateľ má právo na zmluvnú pokutu vo výške 0,05% bez DPH z celkovej ceny za dielo určenej podľa Čl. IV ods. 1 tejto zmluvy a to do 14. dňa omeškania a vo výške 0,2% bez DPH z celkovej ceny za dielo určenej podľa Čl. IV ods. 1 tejto zmluvy počnúc 15. dňom omeškania. Počnúc 15. dňom omeškania vzniká súčasne objednávateľovi právo odstúpiť od zmluvy.
3. Ak sa zhotoviteľ dostane do neodôvodneného omeškania s odstránením vád diela podľa Čl.VI ods. 7 tejto zmluvy, je objednávateľ oprávnený uplatniť voči zhotoviteľovi zmluvnú pokutu vo výške 0,05% bez DPH z celkovej ceny za dielo určenej podľa Čl. IV ods. 1 tejto zmluvy za každý deň omeškania.
4. Pre prípad, ak zhotoviteľ nezačne v termíne dohodnutom v Čl. VI ods. 7 tejto zmluvy s odstraňovaním vád a/alebo ak zhotoviteľ neukončí odstraňovanie vád v čase dohodnutom zmluvnými stranami podľa Čl. VI ods. 7 tejto zmluvy, dohodli sa zmluvné strany na zmluvnej pokute vo výške 0,05 % bez DPH z celkovej ceny diela za každý deň omeškania.
5. Ustanoveniami podľa tohto článku tejto zmluvy nie je dotknuté právo objednávateľa na náhradu škody spôsobenú konaním a/alebo opomenutím konania zhotoviteľom.
6. V prípade omeškania objednávateľa s úhradou faktúry má zhotoviteľ právo na úrok z omeškania vo výške 0,02% z dlžnej sumy za každý začatý deň omeškania.

**Článok VIII.**

**Odborný autorský dohľad**

1. Výkon odborného autorského dohľadu (ďalej len „OAD“) podľa tejto zmluvy je počas realizácie stavebného diela podľa vypracovaného predmetu zmluvy do nadobudnutia právoplatnosti kolaudačného rozhodnutia stavebného diela. Zhotoviteľ sa zaväzuje vykonať OAD na svoje náklady a na svoje nebezpečenstvo, podľa pokynov objednávateľa, STN EN, všeobecných záväzných predpisov ako aj obvyklých a zaužívaných postupov svedomite a s odbornou starostlivosťou, a to v termíne realizácie stavebného diela alebo jeho časti.
2. Zmluvné strany sa dohodli, že výkon OAD bude minimálne v rozsahu:
* účasť na odovzdaní staveniska zhotoviteľovi stavby,
* dohľad nad dodržaním projektu s prihliadnutím na podmienky určené stavebným povolením s poskytovaním vysvetlení potrebných pre plynulosť stavebného diela,
* sledovanie postupu výstavby z technického hľadiska a z hľadiska časového plánu výstavby,
* posudzovanie návrhov zhotoviteľa stavebného diela na zmeny a odchýlky oproti projektovej dokumentácii z pohľadu dodržania technicko-ekonomických parametrov stavby, dodržania lehôt výstavby, prípadne ďalších ukazovateľov,
* záväzné vyjadrenia k požiadavkám o väčšie množstvo výrobkov a výkonov oproti prerokovanej dokumentácii,
* účasť na každom kontrolnom dni počas realizácie stavebného diela, prípadne aj mimoriadne podľa výzvy objednávateľa a zhotoviteľa stavebného diela,
* účasť na odovzdaní a prevzatí stavebného diela alebo jej časti,
* účasť na kolaudačnom konaní.
1. Súčasťou OAD je tiež povinnosť zhotoviteľa spolupracovať pri vypracovaní kontrolného a skúšobného plánu s budúcim dodávateľom stavebného diela v zmysle § 12 ods. 1 písm. a) bod 3 zákona č. 254/1998 Z. z. o verejných prácach v znení neskorších predpisov.
2. V rámci OAD musí byť objednávateľ informovaný o všetkých zisteniach o nedodržaní projektovej dokumentácie, právnych predpisov a technických noriem ako aj všetkých podmienkach podľa tejto zmluvy. Zhotoviteľ ručí za škodu, ktorá by objednávateľovi vznikla pri nedodržaní prvej vety tohto odseku tohto článku tejto zmluvy. Zhotoviteľ neručí za škodu, ktorej ani pri vynaložení svedomitého dodržiavania povinností a odbornej starostlivosti nedokázal zabrániť.
3. Predmet plnenia OAD sa považuje za splnený potvrdením technického dozoru objednávateľa, alebo iného povereného pracovníka objednávateľa o výkone odborného autorského dohľadu nad realizáciou stavby.
4. Po nedodržaní rozsahu predmetu OAD v zmysle tejto zmluvy zhotoviteľom, si objednávateľ vyhradzuje právo cenu za OAD nevyplatiť, prípadne znížiť cenu za OAD podľa skutočnej spolupráce so zástupcami objednávateľa. Týmto nie je dotknuté právo objednávateľa na náhradu škody spôsobenú konaním a/alebo opomenutím konania zhotoviteľom.
5. Objednávateľ upozorňuje, že prípadné vady a chyby v projektovej dokumentácii je zhotoviteľ povinný odstrániť bezodplatne v rámci činnosti OAD.

**Článok IX**

**Spolupôsobenie zmluvných strán**

1. Objednávateľ poskytne na vyzvanie zhotoviteľovi aj zameranie predmetného územia vo forme výrezu z technickej mapy mesta v digitálnej forme ako aj iné, jemu dostupné podklady. Zhotoviteľ je povinný použiť podklady poskytnuté objednávateľom za účelom spracovania predmetu zmluvy, t.j. nie je možné tieto použiť na iné účely. V opačnom prípade si objednávateľ vyhradzuje právo uplatniť nárok na zmluvnú pokutu vo výške vo výške jednej tretiny celkovej ceny podľa Čl. IV ods. 1 tejto zmluvy.
2. V prípade potreby, je zhotoviteľ povinný na vlastné náklady a zodpovednosť verifikovať údaje poskytnuté objednávateľom.
3. V prípade, že sa v priebehu zhotovenia diela vyskytne potreba ďalších podkladov alebo spolupráce, objednávateľ sa zaväzuje, že poskytne zhotoviteľovi primerané spolupôsobenie na základe písomnej výzvy zhotoviteľa tak, aby mohol zhotoviteľ dodržať termín plnenia podľa Čl. III ods. 1 tejto zmluvy.
4. Zhotoviteľ bude informovať objednávateľa o stave rozpracovanosti diela na pravidelných kontrolných poradách počas realizácie diela najmenej raz za 14 dní, pokiaľ sa zmluvné strany nedohodli inak. Záznamy z porád bude spracovávať zhotoviteľ, pričom ich musí zástupca objednávateľa odsúhlasiť, prípadne doplniť najneskôr do 3 pracovných dní. Kontrolnú poradu organizuje objednávateľ.

**Článok X**

**Odstúpenie od zmluvy**

**a riadne ukončenie zmluvného vzťahu**

1. Riadne ukončenie zmluvy nastáva vyplatením ceny za dielo ako aj splnením zmluvou dohodnutých́ a/alebo zákonom stanovených náležitostí kvality plnenia predmetu zmluvy (v zmysle plnenia bez vád), v čase a mieste plnenia, dohodnutých v tejto zmluve. Toto nemá vplyv na práva a povinností ktoré už svojou podstatou alebo podľa tejto zmluvy majú zostať zachované.
2. Zmluvné strany sa dohodli, že riadne ukončenie tejto zmluvy nastane aj v prípade, ak obstarávateľ nevyzve zhotoviteľa k ďalšiemu plneniu podľa Čl. II. ods. 1 písm. b) alebo c) tejto zmluvy a to do jedného (1) roka odo dňa účinnosti tejto zmluvy.
3. Objednávateľ je oprávnený odstúpiť od tejto zmluvy v prípade podstatného porušenia tejto zmluvy zo strany zhotoviteľa. Zmluvné strany považujú za podstatné porušenie tejto zmluvy, najme ak zhotoviteľ:
4. bude v omeškaní s termínom plnenia dohodnutým v Čl. III ods. 1 tejto zmluvy o viac ako 15 dní,
5. bude preukázateľne vykonávať vadné dielo, t.j. v rozpore s podmienkami dohodnutými v tejto zmluve. Ide o také vady diela, na ktoré bol zhotoviteľ objednávateľom v priebehu realizácie diela písomne upozornený a ktoré napriek upozorneniu v primeranej lehote na to určenej neodstránil, a/alebo ktoré sú v rozpore so zadaniami a požiadavkami objednávateľa, a/alebo vady ktoré znemožňujú objednávateľovi realizáciu ďalších súvisiacich projektov (t.j. ďalšie etapy predĺženia pešej zóny)
6. v rozpore s ustanoveniami tejto zmluvy prestal vykonávať dielo a/alebo inak prejavuje svoj úmysel nepokračovať v plnení predmetu zmluvy,
7. bez predchádzajúceho písomného súhlasu objednávateľa prevedie práva a záväzky vyplývajúce z tejto zmluvy na tretie osoby.
8. Zhotoviteľ je oprávnený od tejto zmluvy odstúpiť v prípade, že objednávateľ preukázateľne odmietne poskytnúť potrebné spolupôsobenie a plnenie podmienok dohodnutých v tejto zmluve, ktoré podstatným spôsobom znemožňujú zhotoviteľovi plniť podmienky tejto zmluvy. Tieto okolnosti je zhotoviteľ schopný podrobne špecifikovať a vydokladovať.
9. Odstúpením od tejto zmluvy nezaniká nárok na náhradu škody.

**Článok XI**

**Ostatné ustanovenia**

1. Zmluvné strany sa dohodli, že zmeny tejto zmluvy vo forme písomného dodatku k zmluve budú realizované v súlade s ust. §18 zákona o verejnom obstarávaní a to najmä v prípade ak:
2. nastanú prekážky v plnení predmetu tejto zmluvy na základe podnetu tretích osôb (napr. orgány štátnej správy, správcovia sietí, petície, atď.,
3. udalosti nezávislé od vôle zmluvných strán znemožňujúce riadne plnenie predmetu tejto zmluvy – vis mayor (štrajk, mobilizácia, živelné pohromy, pandémia, atď),
4. po uzavretí tejto zmluvy sa preukázateľne zásadne zmenia východiskové podklady, rozhodujúce pre uzavretie tejto zmluvy.
5. Zmluvné strany sa dohodli, že obstarávateľ vynaloží snahu na zabezpečenie plného finančného krytia pre predmet zmluvy b) a c), a však ak obstarávateľ nezabezpečí dostatočné finančné krytie a to do jedného (1) roka odo dňa účinnosti tejto zmluvy, zhotoviteľovi nevzniká žiaden právny nárok sa takéhoto plnenia domáhať (rozväzovacia podmienka) a zmluva končí riadnym ukončením v zmysle Čl. X ods. 2 tejto zmluvy. Toto nemá vplyv na práva a povinností ktoré už svojou podstatou alebo podľa tejto zmluvy majú zostať zachované.
6. Zhotoviteľ, ako autor diela v snahe zachovať ucelenú myšlienku investičného zámeru objednávateľa k projektu predĺženia pešej zóny, je oprávnený zúčastňovať sa na všetkých etapách projektu predĺženia pešej zóny podľa potrieb objednávateľa ako odborný poradca.

**Článok XII**

**Autorské práva k predmetu zmluvy**

**a licenčná doložka**

1. Vypracovanie projektovej dokumentácie predstavuje autorské dielo podľa § 3 zákona č. 185/2015 Z.z. Autorský zákon v znení neskorších predpisov (dalej len „Autorský zákon“).
2. Zhotoviteľ výlučne zodpovedá za nároky tretích osôb, ktoré vyplývajú z jeho činnosti, alebo v budúcnosti môžu vzniknúť v súvislosti s vytvorením architektonického diela, napr. nároky spoluautorov v zmysle Autorského zákona a je povinný tieto práva vysporiadať na vlastný účet a vlastnú zodpovednosť. Vyplatenie odmeny tretím osobám (spoluautorom) za vytvorenie diela znáša v celom rozsahu zhotoviteľ.
3. Zhotoviteľ súhlasí s tým, aby objednávateľ použil dielo pre všetky činnosti spojené s realizáciou stavby, ku ktorej sa predmet zmluvy viaže, najmä na prezentáciu tohto investičného zámeru, ako podklad pre prípravu výrobnej, technickej, dielenskej dokumentácie, podklad pre výber zhotoviteľa stavby a iné. Za tým účelom je objednávateľ oprávnený dodanú predmet zmluvy alebo jeho časti rozmnožovať, verejne vystavovať a prezentovať ako aj zaradiť do databázy. Objednávateľ je oprávnený poskytnúť predmet zmluvy, a to hlavne originál projektovej dokumentácie alebo jej rozmnoženinu tretím osobám, ale len za účelom, pre ktorý je dokumentácia určená, najmä pre potreby vykonania ďalších postupov vedúcich k realizačnej fáze stavebného diela.
4. Zhotoviteľ súhlasí s tým, aby objednávateľ použil predmet zmluvy na propagačné účely podľa vlastného uváženia. Za týmto účelom dáva zhotoviteľ objednávateľovi výslovný súhlas.
5. Zhotoviteľ vypracoval dielo výhradne pre objednávateľa a jeho potreby a z tohto dôvodu sa zaväzuje dielo neposkytnúť tretím osobám ani tretím osobám neudeliť súhlas na jeho použitie akýmkoľvek spôsobom. Autor sám je však oprávnený dielo použiť, avšak výhradne na prezentačné účely svojej tvorivej činnosti v oblasti architektúry.
6. K vzniku oprávnenia objednávateľa na použitie diela dochádza v okamihu jeho odovzdania v zmysle Čl. III tejto zmluvy a to aj jednotlivých častí predmetu zmluvy.
7. Zhotoviteľ, ako autor diela si je vedomý, že predmet zmluvy predstavuje len prvú etapu celkového investičného zámeru objednávateľa. S ohľadom na to, že objednávateľ je povinný každú etapu investičného zámeru vykonávať v súlade so zákonom o verejnom obstarávaní, zhotoviteľ ako autor diela dáva výslovný súhlas objednávateľovi k použitiu diela, a to aj jednotlivých častí predmetu zmluvy, za týmto účelom (predovšetkým ako podklady k zadaniu a pod.). Zároveň autor súhlasí s nevyhnutným zásahom do svojho diela pre potreby investičného zámeru objednávateľa a to na drobné zmeny diela (predovšetkým k zmene umiestnenia prvoku drobnej architektúry, lineárnych stavieb a pod.), ktoré sú nevyhnutné pre realizáciu ďalších etáp projektu „Revitalizácia verejných priestranstiev sídliska Diely v Nitre“ a/alebo podľa potrieb objednávateľa. Zhotoviteľ ako autor diela musí byť o takomto zásahu písomne informovaný.
8. Odmena zhotoviteľa za udelenie licencie na použitie diela v rozsahu uvedenom v tejto zmluve je zahrnutá v cene za dielo uvedenej v Čl. IV ods. 3 písm. a) tejto zmluvy.
9. Obdobné dojednanie podľa tohto článku tejto zmluvy, konkrétne však oprávnenie na zásah do autorských práv podľa § 65 ods. 1 Autorského zákona, sa uplatnia aj v prípade odstúpenia od tejto zmluvy a/alebo riednemu plneniu v zmysle Čl. X. tejto zmluvy a to v plnom rozsahu nevyhnutnom na dokončenie predmetu zmluvy.
10. Licenciu na použitie diela v rozsahu a spôsobom uvedeným v tomto článku tejto zmluvy udeľuje zhotoviteľ objednávateľovi na časovo neobmedzené obdobie.

**Článok XIII**

**Záverečné ustanovenia**

1. Túto zmluvu možno meniť a dopĺňať len písomnými číslovanými dodatkami podpísanými oboma zmluvnými stranami
2. Zmluvné vzťahy neupravené v tejto zmluve sa riadia príslušnými ustanoveniami Obchodného zákonníka o tomto zmluvnom type a ostatnými právnymi predpismi platnými na území Slovenskej republiky.
3. Zmluva nadobúda platnosť jej podpísaním obidvoma zmluvnými stranami a účinnosť dňom nasledujúcim po dni jej zverejnenia podľa § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. zákon o slobode informácií a o zmene a doplnení niektorých zákonov (zákon o slobode informácií)v znení neskorších predpisov a to ak:
4. zmluvu Mesto Nitra zverejní na webovom sídle mesta, alebo
5. zmluva nie je zverejnená podľa písm. a) tohto ods. do 7 dní odo dňa jej uzatvorenia, môže účastník zmluvy podať návrh na zverejnenie zmluvy v Obchodnom vestníku.
6. O nadobudnutí účinnosti tejto zmluvy svedčí písomné potvrdenie o zverejnení zmluvy. Mesto Nitra vydá účastníkovi tejto zmluvy na požiadanie potvrdenie o zverejnení zmluvy.
7. Zmluvné strany berú na vedomie, že táto zmluva podlieha zverejneniu podľa zákona o slobode informácií a podpisom tejto zmluvy s jej zverejnením vyjadrujú súhlas.
8. Mesto Nitra nezodpovedá za žiadne porušenie práva tretích osôb, ktoré vzniklo zamlčaním skutočností zo strany zhotoviteľa ako aj konaním rozpore touto zmluvou a/alebo v rozpore s ostatnými právnymi predpismi platnými na území Slovenskej republiky.
9. Táto zmluva je vyhotovená v štyroch (4) vyhotoveniach, z ktorých tri (3) sú určené pre objednávateľa a jedno (1) pre zhotoviteľa.
10. Písomnosti zmluvných strán sa doručujú na adresu uvedenú v záhlaví tejto zmluvy a považujú sa za doručené, ak boli adresátom prevzaté alebo boli vrátené odosielateľovi. Účinky doručenia nastanú aj vtedy ak adresát doručenie písomnosti odmietol, a to dňom odmietnutia. Zmluvné strany sa dohodli, že niektoré písomnosti, najmä projektovú dokumentáciu podľa Článku III ods. 6 tejto zmluvy, je možné prebrať osobne v sídle objednávateľa. O takom to prebratí bude vystavené potvrdenie v dvoch rovnopisoch.
11. Zmluvné strany vyhlasujú, že sú v plnom rozsahu spôsobilé k uvedeným právnym úkonom, túto zmluvu si prečítali, jej obsahu porozumeli, táto zmluva bola uzavretá slobodne a vážne a na znak súhlasu s celým obsahom tejto zmluvy ju obidve zmluvné strany vlastnoručne podpisujú.

Objednávateľ: **Mesto Nitra**  Zhotoviteľ:

V Nitre, dňa ....................... V ......................., dňa ...............

................................................... ...................................................

 Marek Hattas

 primátor mesta Nitra